༈ གྲགས་པའི་ཞབས་ཀྱི་རྟོགས་བརྗོད།
༄༅། །སྭ་སྟི། གྲགས་པའི་ཞབས་ཀྱི་རྟོགས་བརྗོད། དེ་ཉིད་ཀྱི་ཞབས་ལ་ཉེ་བར་
བཏུད་དེ་སྐྱབས་སུ་མཆིའོ། །ལྷ་དང་ལྷ་མིན་བདུད་དང་མུ་སྟེགས་བྱེད། །མང་པོ་དག་ཀྱང་ཁྱོད་
ཀྱི་ཞབས་རྡུལ་ལེན། །རྒྱ་གར་པཎ་ཆེན་ལ་ལའི་དྲེགས་འཇོམས་པའི། །རིག་པའི་གནས་དང་
གཞུང་ལུགས་ཀུན་མཁྱེན་པའི། །རྣམ་དཀར་གྲགས་པའི་གདུགས་དཀར་འཛིན་ཁྱོད་ཀྱིས། །
བསྟན་པའི་རྒྱལ་མཚན་ཚུགས་པར་བཟུང་བྱས་ནས། །དབོན་རྒྱུད་རིམ་པར་བྱོན་རྣམས་འཛམ་
།
15

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ཙ༽
གླིང་གི །ས་སྐྱོང་རྒྱལ་པོའི་ཕྱག་བྱའི་གནས་སུ་མཛད། །བླ་རྩིའི་དྲི་ཙམ་གྱིས་ཀྱང་གདུག་པའི་
སྦྲུལ། །རྒྱང་རིང་ཡུལ་ནས་ཕྱིར་བཟློག་བརྩོམ་པ་ལྟར། །ཁྱོད་ཀྱི་མཚན་ཙམ་གྱིས་ཀྱང་དཔའ་
མོའི་དཔལ། །དཔུང་གི་ཚོགས་པས་ས་གསུམ་ཡུལ་འདི་བོར། །གནམ་ཐེའུ་དཀར་པོས་ཁྱོད་
ཞབས་འདུད་བྱས་ནས། །ཁོ་བོའི་བརྒྱུད་པས་འཛམ་གླིང་སྐྱོང་བའི་ཚེ། །ཁྱོད་ཀྱི་དབོན་བརྒྱུད་
མཆོད་པའི་གནས་སོ་ཞེས། །ཡང་ཡང་གསོལ་གདབ་དང་དུ་བླངས་བྱས་ནས། །མ་འོངས་ལུང་
བསྟན་བྱེད་པོ་ཁྱོད་ཀྱིས་ནི། །བོད་ཡུལ་འགྱུར་བའི་བཀའ་དང་བསྟན་བཅོས་ཀུན། །གཟིགས་
པར་མ་མཛད་གང་ཡང་ཡོད་མིན་ཞིང་། །འཆད་པར་མི་ནུས་ལྟ་ཞིག་ག་ལ་མངའ། །དེ་ཕྱིར་
འཁོར་ཚོགས་རྒྱ་མཚོའི་དབུས་སུ་ནི། །མ་བཤད་གཞུང་འགའ་མེད་ཅིང་དགོངས་འགྲེལ་ཚེ།
དཀའ་བའི་གནས་འགའ་གུད་དུ་ལུས་མ་མཆིས། །དེ་ཕྱིར་ཕྱོགས་རྣམས་ཀུན་ལས་རྣམ་པར་རྒྱལ།
དུས་དེར་མང་དུ་གསན་པའི་མཆོག་གྱུར་དང་། །རྡོ་རྗེ་འཛིན་ཀུན་འདུས་པའི་གཙོ་བོ་ཞེས།
ཀུན་ཁྱབ་གྲགས་པའི་རྒྱལ་མཚན་འཛིན་ཁྱོད་ལ། །སུས་ཀྱང་མི་འགྲན་ཕྲག་དོག་ཡུལ་མ་གྱུར།
རང་རིགས་གོང་མའི་ཆོས་ལུགས་ཡོངས་རྫོགས་པ། །བརྩེ་ཆེན་ཉིད་དང་དེ་སྲས་མཐུ་བོ་ལས།
ཐོས་བསམ་སྒོམ་པའི་ཚུལ་དེ་སྨིན་གྱུར་པས། །བཤེས་གཉེན་གཞན་གྱི་ཞལ་ངོ་བརྟེན་མ་དགོས།
ཆོས་དང་སྲིད་ཀྱི་འབྱོར་ཚོགས་གང་ཇི་སྙེད། །འབད་མེད་དགོས་པ་ཆུ་ཆེན་རྣམ་བཞི་པོ། །རྒྱ་
མཚོར་ཇི་བཞིན་ལྷུན་གྱིས་གྲུབ་གྱུར་པས། །ཡུལ་གཞན་བགྲོད་པའི་རྣམ་གཡེང་འདིས་མ་མཛད། །
སངས་རྒྱས་ཡུལ་ནས་གང་དུ་འཁྲུངས་གྱུར་པའི། །གནས་འདི་ཉིད་དུ་སླར་གཤེགས་ཚུལ་ཡང་
བསྟན། །དེ་དེའི་བར་དུ་མཉམ་གཞག་རྣལ་འབྱོར་དང༌། །རྗེས་སྤྱོད་གཙོ་བོ་རང་གཞུང་བརྩོམ་
པ་དང༌། །གཞན་ལ་འཆད་དང་མཚན་བཅས་རྣལ་འབྱོར་ཀུན། །ཐུན་གཅིག་ཙམ་ཡང་རྣམ་པར་
གཡེང་མི་མངའ། །བསྙེན་སྒྲུབ་ཡན་ལག་མ་ཚང་མེད་དེ་ཀུན། །ཕལ་ཆེར་གནས་དེ་ཉིད་དུ་
མཐར་ཕྱིན་མཛད། །ཁྱད་པར་རྣལ་འབྱོར་དབང་ཕྱུག་གསུང་གི་མཛོད། །སྙན་ནས་སྙན་བརྒྱུད་
མ་འོངས་དུས་དག་ཏུ། །བསྐྱུད་པ་སྤང་ཕྱིར་འཁྲུལ་མེད་ཡི་གེའི་ལམ། །གསལ་བར་དོད་པའི་
བཀའ་དྲིན་ཁྱོད་ཀྱིས་མཛད། །གདན་སར་མི་སྐྱེའི་ཆོས་ལ་བཟོད་པ་བརྙེས། །གསེར་མདོག་ཅན་
དུ་མི་དབང་འཁོར་ལོ་བསྒྱུར། །རིག་འཛིན་གནས་སུ་སངས་རྒྱས་རྡོ་རྗེ་འཆང་། །གྲགས་པའི་
།
།
།
16

དཔལ་ལྡན་ས་སྐྱ་པ་རྗེ་བཙུན་གོང་མ་ལྔའི་རྟོགས་བརྗོད་དང་། གཞན་ཡང་བསྟོད་ཚོགས་འགའ་ཞིག
རྒྱལ་མཚན་འཛིན་ཁྱོད་བསྟོད་བྱས་པས། །གངས་ཅན་ལྗོངས་སུ་ལ་ལའི་བྱིན་རླབས་ཀྱིས། །
གཞན་འཕྲུལ་དབང་བྱེད་བདག་པོའི་མེ་ཏོག་མདའ། །དགྲ་མེད་ངང་གིས་འཇུག་པ་ངོས་བཟུང་
ནས། །ཕྱོགས་ལས་རྣམ་པར་རྒྱལ་བའི་དཔལ་ཐོབ་ཤོག །ཅེས་བྱ་བ་འདི་གྲུབ་པའོ། །ཤུ་བྷཾ།།
༄༅། །སྭ་སྟི། གངས་ཅན་ལྗོངས་སུ་ས་སྐྱའི་པཎ་ཆེན་ལ། །མི་བསྟོད་མི་བཀུར་སུ་ཡང་
ཡོད་མིན་མོད། །གང་གིས་མཛད་པའི་ལས་བསྟབས་གང་དང་གང་། །དེ་དེ་གློ་བར་བྱས་ནས་
མགུ་བྱེད་སུ། །གཞན་གྱིས་མ་མཛད་གང་གིས་མཛད་འདི་ལྟར། །ཤེས་འདོད་ཡོད་དམ་ཤེས་
ནས་དད་པར་བྱོས། །འཕགས་པའི་ཡུལ་དུ་རྣམ་འགྲེལ་མཛད་པོ་ལས། །རིགས་པའི་སྲོལ་ཆེན་
རྒྱས་པ་སྔོན་མ་བྱུང༌། །གངས་ཅན་ལྗོངས་སུ་དེ་གཞུང་ཇི་བཞིན་པ། །འཛིན་མཛད་འདི་ལས་
གོང་དུ་གཞན་མ་བྱུང༌། །རྣམ་འགྲེལ་རྒྱན་བཅས་སྔོན་ནས་འགྱུར་ཟིན་ཀྱང་། །མདོ་སེམས་གྲུབ་
མཐའ་འགོག་པའི་ཚད་བསྡུས་ཀྱི། །སྤྲིན་རུམ་འཐུག་པོའི་གསེབ་ནས་རྣམ་འགྲེལ་གྱི། །ཉིན་
བྱེད་རྒྱལ་པོ་གསལ་བར་འཆར་མ་ནུས། །གང་འདིའི་འཕྲིན་ལས་རྟ་བདུན་ཁ་ལོ་བས། །ཉིན་
བྱེད་རྒྱལ་པོ་ཆོས་དབྱིངས་ནམ་མཁའ་ལ། །འདྲེན་བྱེད་ཐག་ཐོགས་མེད་པའི་རོལ་བརྩེད་ཀྱིས། །
གངས་ཅན་གླིང་བཞི་ཡ་མཚན་ལྟད་མོར་བྱས། །འགྱུར་མཛད་མང་པོས་ཆོས་མང་པོ་བསྒྱུར་ཡང་། །
ཚིག་དོན་མཐའ་དག་འཕགས་ཡུལ་མཁས་ལ་སྦྱངས། །གང་འདིས་བརྡ་སྤྲོད་ཚིག་དོན་རང་ཡུལ་
དུ། །གཞན་ལ་མ་ལྟོས་མཁྱེན་ནས་འགྱུར་མང་མཛད། །གངས་ཅན་ལྗོངས་སུ་འདིའི་སྔོན་མ་
འགྱུར་བའི། །སྒྲ་དང་ཚིག་རྒྱན་སྡེབ་སྦྱོར་མིང་གི་མཛོད། །རྒྱ་དཔེ་ཉིད་ལ་བསླབས་ཤིང་སྦྱངས་
པས་མཁྱེན། །ལོ་ཙཱའི་མཚན་དང་པཎ་ཆེན་གྲགས་དཀར་ཐོབ། །རིགས་བརྒྱུད་གོང་མའི་ཐུགས་
ལ་བཞེད་གྱུར་ཀྱང། །ཕྱག་ལེན་ཉིད་དུ་ཇི་བཞིན་མ་ཁེལ་བ། །མཚན་ཉིད་ཐེག་པའི་བཤད་སྲོལ་
གསར་བཙུགས་ནས། །སྒྲ་ཚད་མདོ་སྔགས་སྒྲུབ་པའི་སྲོལ་ཆེན་པོས། །རང་རང་བདུན་སར་ཉི་
མ་ཇི་བཞིན་དུ། །དྲེགས་པས་རྒྱལ་བའི་རྒྱུ་སྐར་ཟིལ་གྱིས་མནན། །བསྟན་པའི་རྩ་བ་སོ་ཐར་
སྡོམ་པའི་ཚོགས། །མ་ཚང་མེད་དེ་རང་གིས་བླངས་མཛད་ནས། །ངུར་སྨྲིག་འཛིན་པའི་མཆོག་
ཚོགས་སྡེ་ཆེན་པོ། །རྒྱ་མཚོའི་མཐའ་ཀླས་ཉིད་དུ་ལྷག་པར་སྤེལ། །འཛམ་གླིང་ཆོས་བཞིན་སྐྱོང་
17

ལྔ་རིག་དཔེ་ཚོགས་ལས།
༼ཙ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
བའི་རྒྱལ་པོ་ཡིས། །ཁྱོད་ཞབས་སྤྱི་བོར་བླངས་པའི་སྔ་རོལ་དུ། །བོད་ཡུལ་གྲུབ་རིག་གྲགས་
ལྡན་སུ་ཞིག་ཀྱང་། །ཕྱག་མཆོད་ཡུལ་དུ་བྱེད་པ་དེ་མ་བྱུང༌། །སྔོན་དུས་ཆོས་དང་ཆོས་མིན་སྤེལ་
མར་ནི། །བོད་འདིར་བྱུང་ཚེ་བསྟན་པ་ཕྱོགས་རེ་བ། །སྤེལ་དང་ཆོས་མིན་ཉི་ཚེ་བ་ཙམ་རེ།
སུན་འབྱིན་ནུས་པའི་མཐུ་ལྡན་འགའ་བྱོན་མོད། །ཆོས་མིན་སྨྲ་རྣམས་མ་ལུས་དྲུངས་འབྱིན་པའི།
ལུང་རིགས་མཐུ་རྩལ་གྲུབ་པའི་དཔའ་བོ་ཁྱོད། །ཡོངས་རྫོགས་བསྟན་པའི་མ་དྲོས་མཚོ་ཆེན་པོ། །
ས་འདིར་འབེབས་མཛད་ཚངས་ཆེན་མ་ལགས་སམ། །ཕྱི་དུས་འདི་ན་འཆད་རྩོད་རྩོམ་པ་དང༌།
རིག་པའི་གནས་ལ་དྲེགས་པས་མྱོས་དེ་དག །མཚན་དཔེའི་དཔལ་དང་མྱ་ངན་འདས་རྟགས་ཀྱིས།
ཁྱོད་ལ་འགྲན་པའི་ཁེངས་པ་བཏང་མིན་ནམ། །མཐོ་རིས་དཔལ་དང་མཁས་བཙུན་ཡོན་ཏན་དང་།
འགྲོ་བའི་དོན་དང་བསྟན་ལ་ཕན་དགོངས་དང་། །བཞུགས་པའི་དུས་དང་ཕྱི་མའི་དུས་འདིར་ཡང་། །
རྫོགས་སངས་རྒྱས་དང་མཚུངས་ཁྱོད་ལ་ཕྱག་འཚལ། །ཞེས་བྱ་བ་ནི་གྲུབ་པའོ།། ཤུ་བྷཾ།།